**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 575**

от заседание на Общинския съвет,

проведено на 26.08.2021 г., Прот. № 34

**ОТНОСНО:**Даване на съгласие за продажба, чрез публичен търг с тайно наддаване, на недвижим имот, представляващ поземлен имот с идентификатор 65766.312.33, с адрес: гр. Свищов, местност „Стъклен“

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 34, ал. 4 и чл. 35, ал. 1 от Закона за общинската собственост (ЗОС), чл. 26 от Наредбата за реда за придобиване, управление и разпореждане със собствеността на община Свищов (НРПУРСОС), във връзка с докладна записка с рег. индекс № 08-00-1333/06.08.2021 г. от дирекция „Управление на собствеността и стопански дейности“ и предложение с Вх. № 1054/18.08.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

**І. Дава съгласие за продажба, чрез публичен търг с тайно наддаване, на недвижим имот**, актуван с Акт за частна общинска собственост № 9127/22.07.2021 г., вх. рег. 1953, том 6, акт № 113, вписан на 27.07.2021 г. в Служба по вписванията гр. Свищов, представляващ поземлен имот с идентификатор 65766.312.33 (шест пет седем шест шест точка три едно две точка три три), с площ 915 кв.м. (деветстотин и петнадесет квадратни метра), с начин на трайно ползване: Друг вид трайно насаждение, трайно предназначение на територията: земеделска, категория на земята при неполивни условия: 6 (шеста), предишен идентификатор: няма, номер по предходен план: 312033, с адрес: гр. Свищов, местност “Стъклен“, по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК. Последно изменение на кадастралната карта и кадастрални регистри, засягащо поземления имот е от 30.07.2021 г., при граници: 65766.312.75, 65766.312.34, 65766.311.35, 65766.312.32, **с начална тръжна цена** – **1 271 лв. (хиляда двеста седемдесет и един лева), без ДДС,** от които стойността на земята – 845 лв. (осемстотин четиридесет и пет лева) и стойността на трайните насаждения и подобрения - 426 лв. (четиристотин двадесет и шест лева), представляваща пазарната цена, определена от оценител на имоти по реда на чл. 41, ал. 2 от ЗОС на недвижимия имот.

**ІІ.**В изпълнение на Решението по т. I, възлага на кмета на Община Свищов да предприеме необходимите действия по реда на ЗОС и НРПУРСОС.

Мотиви: Във връзка с приетата от Общински съвет – Свищов „Стратегия за управление на общинската собственост в община Свищов за мандат 2019-2023 г.“, с докладна записка до кмета на Община Свищов с рег. индекс № 08-00-1333/06.08. 2021 г. от дирекция „Управление на собствеността и стопански дейности“ е сведена информация относно постъпило заявление (рег. индекс № 94-З-1572/14.07.2021 г.), с което е проявен инвестиционен интерес относно закупуване на имот ПИ 65766.312.33 (частна общинска собственост), стар № 312033, находящ се в гр. Свищов, местност “Стъклен“ по кадастрална карта и кадастрални регистри. Същият моли, при съгласие от страна на Община Свищов, да бъде започната процедура за продажба на посочения имот. С приходна квитанция № 0000131562/14.07.2021 г. лицето е платило такса в размер на 20 лв. в полза на Община Свищов с основание: Молба за започване на производство по продажба на общински имот.

Обектът на инвестиционното намерение представлява поземлен имот с идентификатор 65766.312.33 (шест пет седем шест шест точка три едно две точка три три), с площ 915 кв. м. (деветстотин и петнадесет квадратни метра), с начин на трайно ползване: Друг вид трайно насаждение, трайно предназначение на територията: земеделска, категория на земята при неполивни условия: 6 (шеста), предишен идентификатор: няма, номер по предходен план: 312033, с адрес: гр. Свищов, местност “Стъклен“, по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК. Последно изменение на кадастралната карта и кадастрални регистри, засягащо поземления имот е от 30.07.2021 г., при граници: 65766.312.75, 65766.312.34, 65766.311.35, 65766.312.32.

След постъпване на инвестиционното намерение е извършена документална проверка, както следва:

Имот стар № 312033 е предоставен за ползване на А. Б. А. с Протокол – договор от 25.03.1964 г. на основание решение № 41 от протокол № 4 от 16.03.1964 г. по Постановление на Министерския съвет № 21 от 31.01.1963 г. и Постановление на МС от 21.08.1956 г.;

В законоустановения срок за придобиване в собственост върху имот, предоставен за ползване по параграф 4, е подадено заявление вх. № 1009/03.06.1992 г. от Т. К. А. – съпруга на А. А., като ползвател на имота в местност “Стъклен“.

По плана на новообразуваните имоти за параграф 4, за местност “Стъклен“, одобрен със Заповед № СА-02-11-32/12.05.2006 г. на Областен управител Велико Търново за имот стар кад. № 312033, е образуван нов поземлен имот с идентификатор 65766.312.33, с площ 915 кв. м.

Наследниците на правоимащия ползвател не са подали молба за изготвяне на оценка за придобиване правото на собственост върху новообразувания имот 65766.312.33, във връзка с одобрения с горепосочената заповед на Областен управител план на новообразуваните имоти на територията за § 4 от ПЗР на ЗСПЗЗ, местност „Стъклен”, землище Свищов.

В разписния лист по кадастрална карта и кадастрални регистри имотът е записан „стопанисва община“ и няма бивш собственик.

Б. Г., баща на заявителката е придобил съседния имот с номер 31, кадастрален район 312, с площ 954 кв. м., като правоимащ ползвател съгласно Заповед № 2580/25.10.2007 г. на Кмета на общината.

Имотът е посетен на място. Констатира се, че не се обработва от дълги години и е обрасъл с храсти.

Г. Т. заявява, че обработва имота на баща си, в който отглежда трайни насаждения. Същата проявява инвестиционен интерес да закупи от Общината съседния новообразуван имот (ПИ 65766.312.33), който да обработва, ползва, облагороди и засади с трайни насаждения.

Имотът е актуван с Акт за частна общинска собственост № 9127/22.07.2021 г., вх. рег. 1953, том 6, акт № 113, вписан на 27.07.2021 г. в Служба по вписванията гр. Свищов.

Данъчната му оценка е 174.90 лв. (сто седемдесет и четири лева, деветдесет стотинки) съгласно удостоверение (изх. № 5408001662/21.07.2021 г.).

Съгласно изготвена експертна оценка, справедливата пазарна стойност на имота е 1 271 лв. (хиляда двеста седемдесет и един лева),без ДДС, от които стойността на земята е в размер на 845 лв. (осемстотин четиридесет и пет лева), а стойността на трайните насаждения и подобрения е в размер на 426 лв.(четиристотин двадесет и шест лева).

С оглед на постъпилото инвестиционно намерение, както и с оглед на включването на имота като обект пореден номер № 69, от точка А, на раздел ІІІ на „Годишна програма за управление и разпореждане с имоти, общинска собственост през 2021 година”, приета с Решение № 394/25.02.2021 г., Протокол № 25 на Общински съвет - Свищов, с горепосочената докладна записка е изложено становище, че **продажбата на въпросния имот е необлагаема сделка по ЗДДС (Имотът е земеделска земя), като същата е законово възможна** **чрез публичен търг или публично оповестен конкурс.**

Като допълнителен мотив, продажбата е дефинирана като приходоизточник за общинския бюджет за 2021 г.

В заседанието участват 28 общински съветници.

Гласували “За” – 26, “Против” – няма и “Въздържали се” – 2.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/